./data/phi0474/phi058/phi0474.phi058.perseus-lat1.xml
et primum me tibi excuso in eo ipso in quo te accuso ; me enim nemo adhuc rogavit num quid in Sardiniam vellem, te puto saepe habere qui num quid Romam velis quaerant   quod ad me Lentuli et Sesti nomine scripsisti, locutus sum cum Cincio   quoquo modo res se habet, non est facillima, sed habet profecto quiddam Sardinia adpositum ad recordationem praeteritae memoriae   nam ut ille Gracchus augur, postea quam in istam provinciam venit, recordatus est quid sibi in campo Martio comitia consulum habenti contraauspicia accidisset, sic tu mihi videris in Sardinia de forma Numisiana et de nominibus Pomponianis in otio recogitasse  ego adhuc emi nihil  Culleonis auctio facta est  Tusculano emptor nemo fuit   si condicio valde bona fuerit, fortassisnon amittam